
ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ
ИНЖ. ЧАНКА  КОРАЛСКА – ЗАМЕСТНИК – КМЕТ  „СТРОИТЕЛСТВО,

ИНВЕСТИЦИИ  И  РЕГИОНАЛНО  РАЗВИТИЕ“

ОТНОСНО: 
1. Одобряване на Подробен устройствен план - План за улична регулация /ПУП-ПУР/ за утвърждаване на трасета на нови обслужващи улици за осигуряване на транспортен достъп до имоти в устройствена зона 07079/19 по действащ ОУП на гр. Бургас.
УВАЖАЕМИ ОБЩИНСКИ СЪВЕТНИЦИ,

С Решение №40-11/26.07.2022г на Общински съвет Бургас, на основание чл.16, ал.1 и чл.16а от ЗУТ е разрешено изработване на ПУП-ПУР за утвърждаване на трасе на нова задънена улица за осигуряване на транспортен достъп до поземлени имоти в устройствена зона  07079/19 по ОУП на гр. Бургас и ПУП-ПРЗ за ПИ с идентификатор 07079.2.3866 по КК на гр. Бургас в с.о. „Бизнес парк Бургас 1“, част от бивш имот с пл.№4 в бивш масив 37, местност „Дванадесетте“, бивша местност „Оникилика“, землище гр. Бургас.

На заседание на ОЕСУТ на 21.08.2024г. е разгледан проект за ПУП-ПУР за провеждане на нова улична регулация на задънена /тупикова/ улица, в обвръзка с АМ Тракия при о.т.1 чрез Републикански път I-6 /ПИ с идентификатор 07079.2.1/, завършваща накрая с уширение, осигуряващо обръщането на автомобилите в обратна посока и трасе на локално платно, успоредно на главен път I-6 „Бургас-София“, в обвръзка с АМ Тракия при о.т.1 чрез Републикански път I-6. 

С Решение обективирано в Протокол №15/21.08.2024г., по т.6, ОЕСУТ е приел представения проект за ПУП-ПУР и е указал, че предвид на това, че за локалното платно няма Решение Общински съвет Бургас, следва да се внесе докладна записка за разрешаване изработване на проект за ПУП-ПУР за трасето на локалното платно, като ПУП-ПУР да се обяви на заинтересуваните собственици по реда на чл.128, ал.1 от ЗУТ, чрез обнародване на съобщение в Държавен вестник.

С Решение №18-13/20.12.2024г. на Общински съвет Бургас, на основание чл.16а, ал.1 от ЗУТ е разрешено изработване на ПУП-ПУР за утвърждаване на трасе на нова обслужваща улица, успоредна на главен път I-6 „Бургас – София“, за осигуряване на транспортен достъп до поземлени имоти в устройствена зона  07079/19 по ОУП на гр. Бургас, в обвръзка с действаща улична регулация.

Съгласно ОУП на гр. Бургас, одобрен с Решение №51- 1/21.07.2011 г. на Общински съвет Бургас, територията, в обхвата на изработване на ПУП-ПУР, попада в устройствена зона 07079/19 - смесена територия с преобладаващо предназначение за обществено обслужване и допълващо за безвредни производства. Допуска се изграждането на обекти за спорт и атракции и други допълващи функции без обекти за дейности с вредни отделяния и влияния, с градоустройствени показатели за застрояване, както следва: Плътност - до 60%; Кинт - от 2.5 до 3.0; Озеленяване - мин. 30% и Височина на застрояването - до 15м (до 5ет.).

С Решение №8-17/27.03. и 29.03.2012г. на Общински съвет Бургас е създадено селищно образувание с наименование „Бизнес парк Бургас-1“ за обслужващи чисти промишлени дейности за териториите на устройствените зони 07079/19 и 07079/21 по ОУП на гр. Бургас, в която попадат и засегнатите с ПУП – ПУР имоти.

С Решение №43-15/27.10.2022г. на Общински съвет Бургас е одобрен ПУП-ПУР за осигуряване на трасе за транспортен достъп до УПИ III-2632 в с.о. „Бизнес парк Бургас-1“, ПИ с идентификатор 07079.2.2632 по КККР на гр. Бургас, в местност „Дванадесетте“ (бивша местност „Оникилика“) по КВС на землището на гр. Бургас. 

С представения ПУП-ПУР се предвижда провеждане на нова улична регулация на задънена /тупикова/ улица за осигуряване на транспортно обслужване до ПИ в територията, в обвръзка с АМ Тракия при о.т.1, чрез Републикански път I-6 /ПИ с идентификатор 07079.2.1/, през ПИ с идентификатор 07079.2.554 по КК, с габарит 14.50м. – две платна по 3,5м. и двустранен тротоар – 2,00м. и 5,50м, като завършва накрая с уширение, осигуряващо обръщането на автомобилите в обратна посока, съгласно разпоредбата на чл.81, ал.1 от ЗУТ за задънени улици, по-дълги от 100 м., с номера на о.т. 1-о.т.2-о.т.3-о.т.4, съгласно Решение №40-11/26.07.2022г. на Общински съвет Бургас за разрешаване изработване на ПУП-ПУР.
Предвижда се и трасе на локално платно, успоредно на главен път I-6 „Бургас-София“, преминаващо през ПИ с идентификатор 07079.3854 /част от бивш имот 07079.2.476 по КК/, в обвръзка с АМ Тракия при о.т.1 чрез Републикански път I-6 /ПИ с идентификатор 07079.2.1/, с габарит 6,00м., с тротоар от 2.00м. от към страната на имотите, обвързан с одобрен с Решение №43-15/27.10.2022г. на Общински съвет Бургас ПУП-ПУР, с номера на о.т.1-о.т.2-о.т.5, съгласно Решение №18-13/20.12.2024г. на Общински съвет Бургас за разрешаване изработване на ПУП-ПУР.
С трасето на новопредвидената с ПУП-ПУР задънена /тупикова/ улица се засягат ПИ с идентификатори 07079.2.554 и 07079.2.3854 по КККР на гр. Бургас, частна общинска собственост, земеделска територия, с начин на трайно ползване „за селскостопански, горски ведомствен път“; ПИ с идентификатор 07079.2.1 по КККР на гр. Бургас, държавна публична собственост, представляващ територия на транспорта, с начин на трайно ползване „за път от републиканската пътна мрежа“ (Републикански път I-6); ПИ с идентификатор 07079.2.3867 по КККР на гр. Бургас, частна собственост, представляващ земеделска територия, с начин на трайно ползване „нива“; ПИ с идентификатор 07079.2.3866 по КККР на гр. Бургас, частна собственост, представляващ земеделска територия, с начин на трайно ползване „нива“; ПИ с идентификатор 07079.2.555 по КККР на гр. Бургас, държавна частна собственост, представляващ територия, заета от води и водни обекти, с начин на трайно ползване „водоем“; ПИ с идентификатор 07079.2.4143 по КККР на гр. Бургас, частна собственост, представляващ земеделска територия, с начин на трайно ползване „нива“; ПИ с идентификатор 07079.2.4144 по КККР на гр. Бургас, частна собственост, представляващ земеделска територия, с начин на трайно ползване „нива“; ПИ с идентификатор 07079.2.522 по КККР на гр. Бургас, частна собственост, представляващ земеделска територия, с начин на трайно ползване „нива“;

С трасето на новопредвиденото с ПУП-ПУР локално платно се засягат ПИ с идентификатор 07079.2.3854 по КККР на гр. Бургас, частна общинска собственост, земеделска територия, с начин на трайно ползване „за селскостопански, горски ведомствен път“; ПИ с идентификатор 07079.2.522 по КККР на гр. Бургас, частна собственост, представляващ земеделска територия, с начин на трайно ползване „нива“; ПИ с идентификатор 07079.2.521 по КККР на гр. Бургас, частна собственост, представляващ земеделска територия, с начин на трайно ползване „нива“; ПИ с идентификатор 07079.2.520 по КККР на гр. Бургас, частна собственост, представляващ земеделска територия, с начин на трайно ползване „нива“; ПИ с идентификатор 07079.2.553 по КККР на гр. Бургас, държавна частна собственост, с начин на трайно ползване „за съоръжение на електропровод“; ПИ с идентификатор 07079.2.519 по КККР на гр. Бургас, частна общинска собственост, представляващ земеделска територия, с начин на трайно ползване „нива“; ПИ с идентификатор 07079.2.555 по КККР на гр. Бургас, държавна частна собственост, представляващ територия, заета от води и водни обекти, с начин на трайно ползване „водоем“;

За частите от ПИ с идентификатори 07079.2.554 и 07079.2.3854 по КККР на гр. Бургас, представляващи частна общинска собственост, земеделска територия, с НТП „за селскостопански, горски ведомствен път“, засегнати от трасето на ПУП-ПУР, е необходимо провеждане на процедура по промяна на предназначението на земеделската земя, на основание чл. 21, ал.1 от ЗОЗЗ, като бъде дадено предварително съгласие от Общински съвет Бургас. Такова съгласие е дадено с Решение №40-11/26.07.2022г. и Решение  №18-13/20.12.2024г  на Общински съвет Бургас.

Към ПУП-ПУР е изготвен ТЧ, с координатен регистър и баланс на територията, съгласуван от главен експерт „Геодезия“, при Община Бургас.

Към проекта за ПУП – ПУР за утвърждаване на трасета на нови обслужващи улици за осигуряване на транспортен достъп до имоти в устройствена зона 07079/19 по действащ ОУП на гр. Бургас е изготвен Комуникационно – транспортен план, съгласуван с Агенция „Пътна инфраструктура“ /АПИ/ с изх.№08-00-169/02.02.2024г.

Представени са Протокол от 24.06.2021г. и Протокол от 19.04.2022г. от направени предварителни огледи на място. В Протоколите са посочени указания за изработването на комуникационно-транспортен план и условия за съгласуване на проекта.

Изготвена е част „Пътна“, с геометрично решение, ситуация с типов напречен и надлъжен профил и организация на движението, съгласувана със Становище рег.№769000-13423/19.05.2025г. на Сектор „Пътна полиция“ при ОД на МВР – Бургас.
ПУП-ПУР за осигуряване на транспортен достъп до поземлени имоти находящи се в с.о. „Бизнес парк – Бургас 1“, гр. Бургас, в устройствена зона 07079/19, съгласно действащ ОУП на гр. Бургас, в целия си обхват е обявен в Държавен вестник бр.71/23.08.2024г. Видно от Акт за приключило обявяване от 24.09.2024г. в законоустановения срок не са постъпили възражения.
Проектът за ПУП-ПУР е разгледан на заседание на Общински експертен съвет по устройство на територията, проведено на 05.02.2025г. С решение, обективирано в Протокол №3, т.8 от дневния ред ОЕСУТ е изразил положително становище.

Съгласно изискванията на Наредба №РД-02-20-5 от 15 декември 2016г. за съдържанието, създаването и поддържането на кадастралната карта и кадастралните регистри са представени удостоверения за приемане на проект за изменение на кадастралната карта и кадастралните регистри с № 25-271253-18.10.2024г. и № 25-174679-04.06.2025г. от СГКК-гр. Бургас.

Представено е Решение №БС-92-ЕО/04.07.2025г. на РИОСВ-Бургас, с което е решено да не се извършва екологична оценка за плана.
ПУП-ПУР е изготвен в обем и съдържание, съгласно изискванията на Наредба №8/МРРБ за ОС на УП, при спазване изискванията на ЗУТ и Наредба №7/МРРБ за ПНУОВТУЗ и Наредба №РД-02-20-2/2017 г. за планиране и проектиране на комуникационно-транспортната система на урбанизираните територии.
С оглед на гореизложеното и на основание чл.129, ал.1 от ЗУТ, Решение № БС-92-ЕО/04.07.2025г. на РИОСВ-Бургас, удостоверения за приемане на проект за изменение на кадастралната карта и кадастралните регистри № 25-271253-18.10.2024г. и № 25-174679-04.06.2025г. от СГКК-гр. Бургас, Акт за приключило обявяване на ПУП-ПУР от 24.09.2024г., Становище рег.№769000-13423/19.05.2025г. на Сектор „Пътна полиция“ при ОД на МВР – Бургас; Решение по Протокол №15/21.08.2024г., по т.6 от дневния ред на ОЕСУТ и Протокол №3/05.02.2025г. по т.8 от дневния ред на ОЕСУТ, предлагам Общински съвет Бургас да вземе следното: 
РЕШЕНИЕ:
1. На основание чл.21, ал.1, т.11 от ЗМСМА, във връзка с чл. 16а и чл.129, ал.1 от ЗУТ, Общински съвет Бургас одобрява Подробен устройствен план - План за улична регулация /ПУП-ПУР/ за утвърждаване на трасета на нови обслужващи улици с о.т.1 – о.т.2 – о.т.3 – о.т.4 и о.т.2 – о.т.5, за осигуряване на транспортен достъп до имоти в устройствена зона 07079/19 по действащ ОУП на гр. Бургас, съгласно приложения проект, който е неразделна част от настоящото Решение.
Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията.
Решението подлежи на обжалване по реда на чл. 215, ал. 4 от ЗУТ чрез Общински съвет Бургас пред Административен съд - гр. Бургас в 30-дневен срок от обнародването му.
Приложения: Копия от: Проект за ПУП-ПУР; КТП към ПУР /част „пътна“/; Решение № БС-92-ЕО/04.07.2025г. на РИОСВ-Бургас, удостоверение за приемане на проект за изменение на кадастралната карта и кадастралните регистри № 25-174679-04.06.2025г от СГКК-гр. Бургас, Акт за приключило обявяване на ПУП-ПУР от 24.09.2024г., Решение по Протокол №15/21.08.2024г., по т.6 и Протокол №3/05.02.2025г. по т.8 от дневния ред на ОЕСУТ, Решение №40-11/26.07.2022г. и Решение  №18-13/20.12.2024г на Общински съвет Бургас; Становище изх.№08-00-169/02.02.2024г. на АПИ; Становище рег.№769000-13423/19.05.2025г. на Сектор „Пътна полиция“ при ОД на МВР – Бургас. 
ИНЖ. ЧАНКА  КОРАЛСКА
Заместник-кмет „Строителство, инвестиции

и регионално развитие“ на Община Бургас

Съгласували:
урб. Николай Цоцомански

Директор-дирекция „Устройство на територията“
Община Бургас

арх. Тихомир Райчев

Главен архитект на Община Бургас
Златина  Георгиева
Директор-дирекция „Правно нормативно обслужване“ 
Община Бургас    

Изготвил:

арх. Лилия Генчева-Иванова
Главен експерт, отдел „Териториално устройствено планиране“










